
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS TARYBOS 1999 M. spalio 20 D. SPRENDIMO NR. 242 ,,Dėl negyvenamųjų patalpų nuomos tarifo Lukšių seniūnijoje nustatymo“ IR rajono SAVIVALDYBĖS TARYBOS 2014 M. sausio 30 D. SPRENDIMO NR. T-32 ,,DĖL Lukšių kultūros centre TEIKIAMų PASLAUGų TARIFų NUSTATYMO“ paKEITIMO 

2014 m. gruodžio 22 d. Nr. T- 

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu ir atsižvelgdama į Lukšių seniūno 2014 m. gruodžio 3 d. raštą Nr. SD-224, rajono savivaldybės taryba nusprendžia:


1. Pakeisti rajono savivaldybės tarybos 1999 m. spalio 20 d. sprendimo Nr. 242 „Dėl negyvenamųjų patalpų nuomos tarifo Lukšių seniūnijoje nustatymo“ 1 punktą ir jį išdėstyti taip: 


,,1. Nustatyti Lukšių seniūnijos kultūros namų patalpų nuomos trumpalaikiams renginiams 1 valandos tarifą – 8,69 Eur“:


2. Pakeisti rajono savivaldybės tarybos 2014 m. sausio 30 d. sprendimo Nr. T-32 „Dėl Lukšių kultūros centre teikiamų paslaugų tarifų nustatymo“ nusprendžiamąją dalį ir ją išdėstyti taip: 


,,nustatyti Lukšių kultūros centre teikiamų paslaugų tarifus už:


1. edukacinius keramikos užsiėmimus Zyplių dvaro patalpose (pastato pažymėjimas plane 11I 1/p )– 1,45 Eur už valandą vienam lankytojui;


2. edukacinius kalvystės užsiėmimus Zyplių dvaro patalpose (pastato pažymėjimas plane 5I 1/p)– 1,45 Eur už valandą vienam lankytojui;


3. edukacinius akmentašystės užsiėmimus Zyplių dvaro patalpose (pastato pažymėjimas plane 5I 1/p)– 1,16 Eur už valandą vienam lankytojui.“


3. Sprendimas įsigalioja euro įvedimo Lietuvos Respublikoje dieną.

AIŠKINAMASIS RAŠTAS
PRIE RAJONO SAVIVALDYBĖS TARYBOS SPRENDIMO 
„DĖL rajono SAVIVALDYBĖS TARYBOS 1999 M. spalio 20 D. SPRENDIMO NR. 242 ,,Dėl negyvenamųjų patalpų nuomos tarifo Lukšių seniūnijoje nustatymo“ IR rajono SAVIVALDYBĖS TARYBOS 2014 M. sausio 30 D. SPRENDIMO NR. T-32 ,,DĖL Lukšių kultūros centre TEIKIAMų PASLAUGų TARIFų NUSTATYMO“ paKEITIMO“ PROJEKTO

2014 m. gruodžio 15 d. Nr. VL-1709
Šakiai


1. Parengto projekto tikslai ir laukiami rezultatai: įgyvendinti Lietuvos Respublikos euro įvedimo Lietuvos Respublikoje įstatymo reikalavimus ir Nacionalinio euro įvedimo plano nuostatas. Priėmus sprendimą teisės aktas atitiks nustatytą teisinį reguliavimą. 

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projektų rengėjų nuomone, reikalingi paaiškinimai: pagal Lietuvos Respublikos euro įvedimo Lietuvos Respublikoje įstatymą (7 straipsnio 1,2 ir 5 punktai) ir Nacionalinio euro įvedimo planą (25 punktas) numatyta, kad perskaičiuojant litus į eurus ir eurus į litus, taikomos Reglamento (1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu (OL 2004 m. specialusis leidimas, 10 skyrius, 1 tomas, p. 81), su paskutiniais pakeitimais, padarytais 2000 m. lapkričio 27 d. Tarybos reglamentu (EB) Nr. 2595/2000 (OL 2004 m. specialusis leidimas, 10 skyrius, 1 tomas, p. 261)) 4 ir 5 straipsniuose nustatytos perskaičiavimo ir apvalinimo taisyklės. Kai pinigų sumos litais perskaičiuojamos į eurus ar pinigų sumos eurais perskaičiuojamos į litus, išskyrus šiame straipsnyje numatytas išimtis, taikomas perskaičiavimo kursas ir apvalinimas atliekamas pagal matematines skaičių apvalinimo taisykles: jeigu po paskutinio skaitmens, iki kurio apvalinama, skaitmuo yra 5 arba didesnis negu 5, prie paskutinio skaitmens yra pridedamas 1, jeigu skaitmuo po paskutinio skaitmens, iki kurio apvalinama, yra mažesnis negu 5, paskutinis skaitmuo lieka nepakitęs. Tarifai, įkainiai litais (eurais) išreikšti dydžiai, kuriuos reikia perskaičiuoti į eurus (litus), perskaičiuojami ir išreiškiami eurais (litais) tiek pat skaitmenų po kablelio tikslumu, kaip jie buvo išreikšti litais (eurais). Valstybės ir savivaldybių institucijos teisės aktų nustatyta tvarka gali taikyti tikslesnius išraiškos būdus. Apvalinama iki 2 skaitmenų po kablelio tik apskaičiavus galutinę pinigų sumą. 

